CELEX: 62014CN0296
Language: fi
Date: 2014-06-13 00:00:00
Title: Asia C-296/14 P: Valitus, jonka Helleenien tasavalta on tehnyt 13.6.2014 unionin yleisen tuomioistuimen (seitsemäs jaosto) asiassa T-150/12, Kreikka v. komissio, 9.4.2014 antamasta tuomiosta

4.8.2014   
            
            
               FI
            
            
               Euroopan unionin virallinen lehti
            
            
               C 253/22
            
         Valitus, jonka Helleenien tasavalta on tehnyt 13.6.2014 unionin yleisen tuomioistuimen (seitsemäs jaosto) asiassa T-150/12, Kreikka v. komissio, 9.4.2014 antamasta tuomiosta
   (Asia C-296/14 P)
   2014/C 253/29
   Oikeudenkäyntikieli: kreikka
   
      Asianosaiset
   
   
      Valittaja: Helleenien tasavalta (asiamiehet: I. Chalkias ja A. Vasilopoulou)
   
      Muu osapuoli: Euroopan komissio
   
      Vaatimukset
   
   
               —
            
            
               Valitus on hyväksyttävä, unionin yleisen tuomioistuimen valituksenalainen tuomio on kumottava kokonaisuudessaan jäljempänä esitetyn mukaisesti, Helleenien tasavallan kanne on hyväksyttävä, Euroopan unionin riidanalainen päätös on kumottava ja komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Esittämänsä valitusperusteen yhteydessä Helleenien tasavalta väittää, että unionin oikeutta on rikottu, koska unionin yleinen tuomioistuin tulkitsi ja sovelsi virheellisesti SEUT 107 artiklan 1 kohtaa ja 3 kohdan b alakohtaa niiden poikkeuksellisten olosuhteiden vaikutuksen osalta, jotka vallitsivat Kreikan taloudessa ratkaisevana riidanalaisena ajankohtana.
   Tarkemmin valitusperusteen ensimmäisessä osassa väitetään, että unionin yleinen tuomioistuin tulkitsi ja sovelsi SEUT 107 artiklan 1 kohtaa virheellisesti katsoessaan, että riidanalaiset toimenpiteet tuottivat tuensaajille valikoivaa taloudellista etua, joka voi uhata vääristää kilpailua ja jäsenvaltioiden välistä kauppaa, kun otetaan huomioon poikkeukselliset olosuhteet, jotka Kreikan taloudessa vallitsivat ratkaisevana ajankohtana, kun taas valitusperusteen toisessa osassa väitetään, että unionin yleinen tuomioistuin tulkitsi ja sovelsi SEUT 107 artiklan 3 kohdan b alakohtaa virheellisesti, koska se rajoitti kyseisen määräyksen sääntelyalan tilapäisiä yhteisön puitteita koskevan tiedoksiannon ehtoihin huolimatta niiden poikkeuksellisten olosuhteiden vaikutuksesta, jotka Kreikan taloudessa vallitsivat ratkaisevana ajankohtana.